François Villon

Dr **François Villon** (* 1431 z Bariis; † noch 1463; er het vermuetlig richdig *François de Montcorbier* oder *François des Loges* ghäisse) gältet as dr bedütendsti Dichder vom franzöösische Spootmiddelalter.

In sine bäide parodistische Testamänt und in e Hufe Ballade het er d Erlääbniss us sim abentüürlige Lääbe as Scholar, Vagant und Kriminelle verarbäitet. D Zitgenosse häi sich vermuetlig vor allem für die satirische Stroofe uf zitgenössischi Bariiser Honoraziore intressiert, sit dr Romantik schetzt men en hingeege wäge sinere iidringlige Gstaltig vo Theme, wo immer aktuell si: Liebi, Hoffnig, Entdüschig, Hass und Dood, bsundrigs im erste Däil vom *Groosse Testamänt*.

## Wärk
* *Ballade des contre-vérités* (1456?) – Witzigi Rootschleeg für jungi Gauner.
* *Le Lais* (1456) – S chliine Testamänt, e witzigi Kombinazioon us de Parodie uf e höfischi Liebeschlaag, eme literarische Testamänt und eme Draumgedicht.
* *Épître à Marie d'Orléans* (1457) – Lob- und Dankgedicht
* *Ballade des contradictions* (1457) – Biidraag vom Villon zum ene Dichderwettbewärb am Hoof vom Charles in Blois. 
* *Épître à ses amis* (1461) – e Ruef um Hilf us em Gfängnis vo Meung.
* *Débat du coeur et du corps de Villon* (1461) – Reflexione us em Gfängnis vo Meung.
* *Ballade contre les ennemis de la France* (1461) – woorschinlig an dr König Louis XI. grichdet.
* *Requête* (1461) – e Bättelballade an dr Charles d'Orléans.
* *Ballade de bon conseil* – e Ballade woorschinlig an e Guillaume de Villon und sini Kollege grichdet 
* *Ballade de Fortune* 
* *Le Testament* (1461/62) – S groosse Testamänt, im Villon si Hauptwärk
* *Ballades en jargon* (1462) – elf Gedicht in dr Gaunersprooch, schwer z verstoo.
* *Ballade des pendus* (1462) – Äins vo de schönste Gedicht us em franzöösische Middelalter.
* *Quatrain* (1462)
* *Louange à la cour* (1463) 
* *Ballade au clerc du guichet* (1463) vermuetlig si letschts überlieferets Wärk.

Französischi Gsamtusgoob: François Villon, Poésies complètes, éd. [...] par Claude Thiry (Paris: Livre de poche/ Lettres Gothiques, 1991)
 
## Gedicht us em Groosse Testamänt
* Ballade des dames du temps jadis 
* Ballade des seigneurs du temps jadis
* Ballade en vieux langage françois
* Les regrets de la belle Heaulmiere
* Ballade de la Belle Heaulmière aux filles de joie
* Double ballade sur le mesme propos
* Ballade pour prier Nostre Dame
* Ballade à s'amie
* Lay ou rondeau
* Ballade pour Jean Cotart
* Ballade pour Robert d'Estouteville
* Ballade des langues ennuieuses
* Les Contredits de Franc Gontier
* Ballade des femmes de Paris
* Ballade de la Grosse Margot
* Belle leçon aux enfants perdus
* Ballade de bonne doctrine
* Rondeau ou bergeronnette
* Épitaphe
* Rondeau
* Ballade de conclusion

## Litratuur
* Gert Pinkernell: *François Villon. Biographie critique et autres études sur Villon*. Winter, Häidelbärg 2002.
* Rudolf Sturm (Hrsg.): *François Villon. Bibliographie und Materialien. 1489–1988*. 2 Bänd (Band I: Bibliographie, Band II: Materialien zu Werk und Wirkung), Saur, Münche, London, New York, Bariis 1990, ISBN 3-598-10892-3
* Peter Brockmeier: *François Villon*. Metzler, Stuttgart 1977, ISBN 3-476-10161-4

## Weblingg

* http://www.pinkernell.de/villon/Villond.htm
* http://www.pinkernell.de/villon/index.html (französisch)
* Die Galgenballade